Kobus du Pisani is 'n Professor in Geskiedenis by die Potchefstroomkampus van die Noordwes-Universiteit waar hy sedert 1995 werk met net 'n onderbreking van een jaar toe hy 'n besoekende professor by die Hangkuk University for Foreign Studies in Seoul, Suid-Korea, was. Hy het geskiedkundige navorsing gedoen oor onder meer John Vorster, die evolusie van volhoubare ontwikkeling, Afrikanermanlikhede en erfenisbestuur. Hy stel, soos die meeste mense, belang in sy eie afkoms en familiegeskiedenis, maar het geen opleiding in genealogie nie.
Tydens GGSA Noordwes se byeenkoms van 5 Nov 2012 het hy die taklede toegespreek oor die onderwerp “Stam ek van die Waldensers af?”
Die Waldensers is 'n baie interessante kerkgroep wat al eeue voor Luther van die Katolieke Kerk weggebreek het en weens vervolging tydens die Inkwisisie 'n stryd om oorlewing in die Alpe gevoer het.
In 'n boek oor die Joubert-familiegeskiedenis in Suid-Afrika word beweer dat Pierre Jaubert, die stamvader, bande met die Waldensers gehad het, so ook ander Hugenoot families soos die Jordaans en andere, maar is dit waar?
My Suid-Afrikaanse stamvader van my ma, 'n nooi Joubert, se kant af is Pierre Joubert, wat in 1665 gebore is en as 'n jong man saam met die Hugenote in 1688 in die Kaap aangekom het.